
Nr. 2303/27.08.2026                                                                                                 


ANUNȚ
privind organizarea examenului de promovare pentru obținerea gradului profesional de către personalul de cercetare, dezvoltare și inovare din cadrul 
INCDBH Ștefănești-Argeș
              

           Institutul Național de Cercetare-Dezvoltare pentru Biotehnologii în Horticultură Ștefănești-Argeș, cu sediul în Ștefănești, str. Șos. București-Pitești nr. 37, județul Argeș, organizează examen de promovare pentru obținerea gradului profesional de către personalul de cercetare, dezvoltare și inovare în conformitate cu prevederile Legii nr. 183/2024 privind statutul personalului de cercetare, dezvoltare și inovare, și a Hotărârii de Guvern nr. 1569/2024 pentru aprobarea Normelor metodologice privind organizarea examenului pentru obținerea gradului profesional de către personalul de cercetare, dezvoltare și inovare din organizațiile de cercetare precum și ale Regulamentului nr. 2298/27.08.2026 privind organizarea și desfășurarea examenului de promovare pentru obținerea gradelor profesionale a personalului de cercetare, dezvoltare și inovare, după cum urmează:

· Cercetător recunoscut (R2)/ Cercetător științific gradul III (CS III) - 1 post, din cadrul Laboratorului Genetică și Ameliorare;
· Cercetător recunoscut (R2)/ Cercetător științific gradul III (CS III) - 1 post, din cadrul Laboratorului Tehnologii-Protecția Plantelor-Virologie în Horticultură;
· Cercetător recunoscut (R2)/ Cercetător științific gradul III (CS III) - 1 post, din cadrul Laboratorului Ecologia și Multiplicarea Speciilor Horticole;
· Cercetător recunoscut (R2)/ Cercetător științific gradul III (CS III) - 1 post, din cadrul Laboratorului Biotehnologii în Horticultură;
· Cercetător recunoscut (R2)/ Cercetător științific gradul III (CS III) - 1 post, din cadrul Laboratorului Oenologie - Post Recoltă

Examenul de promovare pentru obținerea gradelor profesionale de cercetare-dezvoltare, se organizează cu respectarea condițiilor legale în vigoare și ale Regulamentului privind organizarea și desfășurarea examenului de promovare al INCDBH Ștefănești-Argeș. Candidații trebuie să îndeplinească condițiile minime de pregătire și experiență profesională prevăzute în regulament, 
Standardele minimale de participare la examen:
· Deținere titlu științific de doctor;
· Autor/coautor la cel puțin 6 articole în reviste și volumele unor manifestări științifice indexate în baze de date internaționale (BDI) ), din care la cel puțin 2 să aibă calitatea de autor principal / corespondent la cel puțin 2 articole în jurnale WOS, din care la cel puțin unul să aibă calitatea de autor principal sau autor corespondent.
· Activitate în cercetare științifică în specialitate sau învățământ superior
	În vederea participării la examenul de promovare în grade sau trepte profesionale imediat superioare, candidații depun dosarul de examen care conține în mod obligatoriu:
1. Coperta dosar examen
2. Opis dosar examen
3. Cerere-tip de înscriere la examen adresată consiliului științific și avizată de către directorul unității organizatoare pe baza verificării de către secretarul științific al unității a încadrării în criteriile de acordare a gradului științific solicitat – ANEXA III.1.
4. Fișa de verificare a îndeplinirii standardelor specifice postului pentru care candidează, care este completată și asumată de candidat și avizată de unitatea de cercetare în domeniul solicitat de candidat conform prevederilor legale. Se vor lua în considerare numai publicațiile apărute, adică cele care au volum, număr, pagini și/sau un identificator digital, conform standardelor internaționale. Fișa va fi completată într-un format care să faciliteze verificarea informațiilor; în coloane paralele vor fi introduse valorile standardelor minimale impuse de actele normative și valorile finale obținute de către candidat pentru fiecare standard. 
5. Propunerea de dezvoltare a carierei științifice din punctul de vedere al activităților de cercetare științifică, formată din maximum 5 pagini.
6. Declarația de asumare a răspunderii, printr-un înscris olograf semnat de candidat, cu toate datele de identificare ale acestuia, în care afirmă că datele din dosar se referă la propriile activități și realizări, în caz contrar candidatul suportând consecințele declarațiilor în fals, în conformitate cu legislația în vigoare. De asemenea, candidatul își asumă răspunderea cu privire la asigurarea originalității conținutului mapei științifice, precum și a respectării standardelor de calitate și de etică profesională potrivit Anexei nr. III.2.
7. Declarație de consimțământ privind prelucrarea datelor cu caracter personal, conform Regulamentului (UE) 2016/679, prevăzută la Anexa nr. III. 3.
8. Curriculum vitae al candidatului - model Europass, cu datele de contact, datat și semnat de acesta.
9. Informații despre premii sau alte elemente de recunoaștere a contribuțiilor științifice ale candidatului.
10. Copii de pe diploma de bacalaureat sau echivalentă, diploma de licență ori echivalentă, însoțite de foaia matricolă;
11. Copii după diplomele cursurilor postuniversitare, a cursurilor de specializare și/sau perfecționarea profesională, inclusiv diploma de „doctor” (dacă este cazul), în situația în care diploma de doctor nu a fost eliberată de o instituție de învățământ superior din România se depune o copie a atestatului de recunoaștere sau de echivalare a acesteia;
12. Memoriu de activitate.
13. Lista lucrărilor științifice și de popularizare publicate, grupate conform Anexei III.5.
14. Copii de pe brevete și/sau adeverințe de omologare, adeverințe de la asociațiile profesionale privitoare la aplicarea în producție a rezultatului cercetării științifice (dacă este cazul).
15. Copie de pe atestatul de recunoaștere a studiilor efectuate în străinătate (dacă este cazul).
16. Copie de pe adeverința privind activitatea de cercetare - dezvoltare desfășurată în străinătate (dacă este cazul).
17. Copie după certificatul de naștere.
18. Copie după documentul care atestă schimbarea numelui - certificat de căsătorie sau dovada schimbării numelui.
19. Copia actului de identitate sau orice alt document care atestă identitatea, potrivit legii.
20. Certificat de cazier judiciar.
21. Actul doveditor al stării de sănătate eliberat de către medicul de familie al candidatului.
22. Copie a anunțului de scoatere la examen a postului, care a fost afișat la sediul unității de cercetare și pe site-ul acesteia.

       Examenul de promovare în gradul profesional de cercetător științific gradul III constă în:
- analiza dosarului de înscriere la examen și acordarea punctajului, pe baza grilei din Anexa III.5. adaptate specificului activității locului de muncă al candidatului și a performanțelor sale și un interviu. Neîndeplinirea unei condiții obligatorii determină eliminarea candidatului din examen.
- proba interviu cu comisia de examen.
	Perioada de depunere a dosarelor: 30 zile lucrătoare de la afișarea anunțului privind organizarea examenului.
	Examenul se va desfășura la sediul INCDBH Ștefănești-Ageș, din Ștefănești, Str. Fitotronului nr. 50, județul Argeș.
	Candidații vor depune dosarul de concurs în format fizic la sediul institutului, până la data limită de depune a dosarelor: 28.09.2026, ora 14:00. 

Calendarul de desfășurare a examenului de promovare:
· 28.08.2026 - publicarea anunțului
· 28.09.2026 ora 14.00 - data limită depunere dosare de concurs;
· 29.09.2026 - analiza dosarului de înscriere și afișare rezultat selecție dosar, ora 12:00;
· 30.09.2026 – depunere contestații , ora 14.00
· 01.10.2026 – afișare rezultat contestații, ora 14:00
· 02.10.2026 – susținerea probei interviu, ora 10:00;
· 02.10.2026 – afișare rezultate susținere proba interviu, 14:00
· 02.10.2026 - comunicarea rezultatului final, ora 15:00.

Regulamentul privind organizarea si desfășurarea examenului de promovare este disponibil candidațiilor la sediul institutului precum și pe site-ul institutului.

